Massachusettsi Tehnoloogiainstituut
Massachusettsi Tehnoloogiainstituut (inglise keeles Massachusetts Institute of Technology, lühend MIT) on eraülikool Ameerika Ühendriikides. MIT asub Cambridge'is Massachusettsi osariigis. Ülikooli asutas 1861. aastal William Barton Rogers. Ülikoolis töötab ligi 1000 õppejõudu ning õpib üle 10 200 üliõpilase. MIT-s on õppinud suur osa USA astronautidest. Suurbritannia väljaanne Times Higher Education, kes reastab maailma kõrgkoole mitme näitaja alusel, paigutas MIT tehnikaülikoolide 2007. aasta edetabelis esikohale.